钦定古今图书集成/明伦汇编/官常典/第077卷 > 临淮宣王谭
## 钦定古今图书集成/明伦汇编/官常典/第077卷 > 临淮宣王谭

按《魏书》本传：“临淮王谭，真君三年封燕王，拜侍中，参
都曹事，后改封临淮王。世祖南讨，授中军大将军。先
是，刘义隆以邹山险固，有荣胡家，乃积粮为守御之
备。谭率众攻之，获米三十万，以供军储。义隆恃淮之
阻，素不设备，谭造筏数十，潜军而济，贼众惊溃，遂斩
其将胡崇，贼首万馀级。薨，谥宣王。”